**Άτιτλο**

 Ένα από τα πιο όμορφα συναισθήματα, ο έρωτας, δημιούργησε άθελά του ένα απ’ τα πιο άσχημα. Ενέσκηψε πάνω στο φόβο και στην θλίψη, που γέννησαν την απειλή. Ο φόβος δρα με σκοπό να κατακτήσει όλο τον κόσμο και να δημιουργεί δισταγμό έτσι, ώστε αυτοί που κυριαρχούνται από αυτόν να μην αντιδρούν ούτε να αντιστέκονται.

 Απ’ την άλλη η θλίψη κατακρεουργεί τα όμορφα συναισθήματα, όπως τον έρωτα, όντας ανήθικη.

 Η θέληση και των δύο να κυριαρχούν και να εξουσιάζουν τους έκανε να γεννήσουν το πιο τοξικό συναίσθημα. Το κυρίαρχο και πιο ισχυρό χαρακτηριστικό του είναι ότι δημιουργήθηκε χωρίς αγάπη.

 Και δεν σταμάτησαν εκεί. Συνέχισαν να δημιουργούν συναισθήματα άσχημα, όπως η ντροπή, ο πανικός, η οργή, η αχαριστία και ο εγωισμός…

 Αυτοί που δέχονται αυτά τα συναισθήματα, ξέρουν πόσο άσχημα είναι πόσο «πονάνε», απλά κανείς δεν ξέρει πώς να τα καταπολεμήσει.

 Το μόνο συναίσθημα που μπορεί να τα καταστρέψει είναι αυτό που δημιουργείται, όταν η ψυχή γαληνεύει, το μυαλό καθαρίζει και η καρδιά χτυπά πιο γρήγορα και δυνατά. Ονόματι αγάπη.